Document ID: 32007R1512

NARIADENIE KOMISIE (ES) č. 1512/2007
z 19. decembra 2007
o vydávaní dovozných povolení pre žiadosti podané počas prvých siedmich dní mesiaca december 2007 v rámci colnej kvóty otvorenej nariadením (ES) č. 1384/2007 pre hydinové mäso
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na nariadenie Rady (EHS) č. 2777/75 z 29. októbra 1975 o spoločnej organizácii trhu s hydinovým mäsom (1),
so zreteľom na nariadenie Komisie (ES) č. 1301/2006 z 31. augusta 2006, ktorým sa ustanovujú všeobecné pravidlá pre správu dovozných colných kvót pre poľnohospodárske produkty spravovaných prostredníctvom systému dovozných licencií (2), a najmä na jeho článok 7 ods. 2,
so zreteľom na nariadenie Komisie (ES) č. 1384/2007 z 26. novembra 2007, ktorým sa ustanovujú podrobné pravidlá uplatňovania nariadenia Rady (ES) č. 2398/96, pokiaľ ide o otvorenie a správu niektorých kvót na dovoz produktov z odvetvia hydinového mäsa s pôvodom v Izraeli do Spoločenstva (3), a najmä na jeho článok 5 ods. 5,
keďže:
(1)
Žiadosti o dovozné povolenia podané počas prvých siedmich dní mesiaca december 2007 na čiastkové obdobie od 1. januára do 31. marca 2008 prekračujú dostupné množstvá [pri povoleniach spadajúcich pod kvótu s poradovým číslom 09.4092]. Malo by sa teda určiť, do akej miery sa môžu dovozné povolenia vydávať, stanovením koeficientu pridelenia, ktorý sa má uplatňovať na požadované množstvá.
(2)
Žiadosti o dovozné povolenia podané počas prvých siedmich dní mesiaca december 2007 na čiastkové obdobie od 1. januára do 31. marca 2008 nedosahujú dostupné množstvá [pri povoleniach spadajúcich pod kvótu s poradovým číslom 09.4091]. Mali by sa preto určiť množstvá, na ktoré neboli podané žiadosti. Tieto množstvá treba pridať k množstvu stanovenému na nasledujúce čiastkové kvótové obdobie,
PRIJALA TOTO NARIADENIE:
Článok 1
1. Na žiadosti o dovozné povolenia podané na čiastkové obdobie od 1. januára do 31. marca 2008 podľa nariadenia (ES) č. 1384/2007 sa uplatnia koeficienty pridelenia uvedené v prílohe k tomuto nariadeniu.
2. Množstvá, na ktoré neboli podané žiadosti, a ktoré sa pridajú k množstvu stanovenému na čiastkové obdobie od 1. apríla do 30. júna 2008, sú určené v prílohe.
Článok 2
Toto nariadenie nadobúda účinnosť 20. decembra 2007.
Toto nariadenie je záväzné v celom rozsahu a priamo uplatniteľné vo všetkých členských štátoch.
V Bruseli 19. decembra 2007

Labels: 3
18
17